
B I LJ E Š K E
uz financijsko izvješće Općine Koprivnički Bregi
za razdoblje I - XII mjesec za 2021. godinu
	
	Sukladno članku 13. Pravilnika o financijskom izvještavanju u proračunskom računovodstvu („Narodne novine“ broj 3/15., 93/15., 2/17., 28/17., 112/18., 126/19., 145/20. i 32/21) dajemo bilješke kao dopunu uz financijske izvještaje:

Općinsko vijeće Općine  Koprivnički Bregi donijelo je 15. prosinca 2020. godine Proračun Općine Koprivnički Bregi za 2021. godinu, a 16. studenog 2021. godine Općinsko vijeće donijelo je Izmjene i dopune Proračuna za 2021. godinu.
Izmjenama i dopunama Proračuna prihodi i primici planirani su u iznosu 6.634.300 kuna, te rashodi i izdaci 5.992.941 kuna.
	Prenesena sredstva manjka prihoda iz prethodne godine iznosila su 641.359 kuna.
	Tijekom godine nisu korištena sredstva tekuće rezerve proračuna.
	Općina nema proračunskog korisnika.

	BILJEŠKE UZ BILANCU
	Bilješka uz AOP 003
	Vrijednost neproizvedene dugotrajne imovine  (AOP 003) na dan 31.12.2021. iznosi 689.310 kn i nema promjena u odnosu na početak razdoblja. 
	Bilješka uz AOP 008
	Vrijednost građevinskih objeakta (AOP 008) na dan 31.12.2021. iznosi 11.455.597 kn, odnosno vrijednost građevinskih objekata u odnosu na 1.1.2021. povećana je za 4,2%. Iskazano povećanje od 87.712 kn odnosi se na: uređenje kuhinje u Društvenom domu u naselju Koprivnički Bregi u iznosu 20.252 kn, za uređenje fasade na mrtvačnici u naselju Glogovac u iznosu 25.760 kn, za izradu projektne dokumentacije za adaptaciju doma u naselju Jeduševac 19.500 kn za, uređenje Vatrogasnog doma u naselju Glogovac 16.900 kn i za priključak objekta „zgrada u selu“ na sustav odvodnje 5.300 kn.
	Bilješka uz AOP 011
Na AOP-011 iskazano je povećanje za 857.056 kn. Iskazano povećanje odnosi se na  modernizaciju nerazvrstanih cesta u naselju Koprivnički Bregi (Ulica Ljudevita Gaja i  Kolodvorska ulica – sjever) u iznosu 463.751 kn i izgradnja autobusnog stajališta u naselju Glogovac u iznosu 393.305 kn.
Bilješka uz AOP 012
 Na AOP-012 iskazano  povećanje u iznosu 91.686 kn odnosi se na izradu produžetka javne rasvjete uz novoizgrađenu pješačko-biciklističku stazu u produžetku Ulice Matije Gupca u naselju Koprivnički Bregi. Investicija je započeta u 2020. godini i završena u 2021. godini.
	Bilješka uz AOP 015
 Na AOP-015 iskazano je umanjenje u odnosu na početak izvještajnog razdoblja u iznosu 22.474 kuna. U 2021. godini iz dugotrajne imovine isknjižena je računalna oprema u iznosu 13.020 kuna i stari namještaj (stolice) u iznosu 9.454 kuna.  Oprema i namještaj isknjiženi su iz dugotrajne imovine temeljem Odluke o otpisu dugotrajne nefinancijske  imovine iz 2020. godine i zbrinjavanja iste. 
Bilješka uz AOP 017
Na AOP-017 iskazano je povećanje u odnosu na početak izvještajnog razdoblja u iznosu 10.797 kuna. Nabavljena je nova oprema za kuhinju u društvenom domu u naselju Koprivnički Bregi u iznosu 13.796 kuna, te je iz iste pozicije izvršeno isknjiženje opreme u iznoosu 2.999 kuna. U 2021. godini je temeljem Odluke o otpisu dugotrajne nefinancijske imovine i zbrinjavanju iste, iz dugotrajne imovine isknjižena je stara neupotrebljuva kosilica.
Bilješka uz AOP 021
 Na AOP-021 iskazano povećanje u iznosu 5.459 kn odnosi se na nabavu opreme u društvenim domovima.
Bilješka uz AOP 052
Razlog povećanju na AOP 052 je zbog započete investicije izgradnje pješačko-biciklističke staze u naselju Koprivnički Bregi i pripreme projektne dokumentacije za izgradnju pješačko-biciklističke staze u naselju Glogovac.
Bilješka uz AOP 063
Vrijednost ukupne financijske imovine na AOP 063 bilježi povečanje za 20% u odnosu na stanje 1.1.2021.
Novačana sredstva u banci i blagajni (AOP 064) manja su u odnosu na početak godine za 34,1%. Stanje novaca na računu ovisi o podmirivanju obveza i ostvarenju prihoda.
	Stanje ukupnog potraživanja za prihode poslovanja na AOP 141, na dan 31.12.2021. godine iznosi 563.682 kn.
Stanje potraživanja povećano je u odnosu na početak godine.
Na temelju Izmjena i dopuna Pravilnika o proračunskom računovodstvu i račnskom planu proveden je postupak ispravka vrijednosti potraživanja u iznosu 362.781 kn.
Povećana su potraživanja za poreze na AOP 142 čiji obračun i naplatu vrši Porezna uprava. Povećanje potraživanja iskazano na AOP 153 najvećim dijelom odnosi  se na zakup državnog poljoprivrednog, te povećanje potraživanja iskazano na AOP 154 največim dijelom odnosi se na potraživanja za šumski doprinos po obračunu za 4 kvartal iz 2021. godine.
	Bilješka uz AOP 170
	Obveze bilježe smanjenje za 69,5% u odnosu na stanje 1.1.2021.
 Iskazane obveze u iznosu 290.647 kuna  odnose se na tekuće nedospijele obveze za rashode poslovanja u iznosu 123.573 kn  i obveze za  zajam iz državnog proračuna u iznosu 167.074 kuna. Zajam je iskazan suklado Naputku o knjigovodstvenim evidentiranju za namirenje nedostajućih sredstava korištenih za izvršenje povrata na računu poreza i prireza na dohodak. Povrat će se izvršiti u 4 rate u 2022. godini.
	Bilješka uz AOP 241
	Višak prihoda poslovanja u iznosu 1.557.839 kuna nastao je ostvarenjem viška prihoda tekuće godine u iznosu 1.893.340 kuna (PR-RAS AOP 285), umanjen za korekciju rezultata za kapitalna ulaganja u iznosu 335.501 kuna.
	Bilješka uz AOP 243
	Višak primitaka od financijske imovine proizlazi iz evidentiranog zajma iz državnog proraćuna u iznosu 167.074 kuna i evidentiranih povrata stipendije u iznosu 2.000 kuna.
	Bilješka  uz AOP 244
	Manjak prhoda od nefinancijske imovine u iznosu 1.645.183 kn nastao je ostvarenjem manjka prihoda tekuće godine  u iznosu 1.339.325 kn  (PR-RAS AOP 402)  uvečanog za preneseni manjak iz 2020. godine u iznosu 641.359 kn, te umanjenog za korekciju rezultata za kapitalna ulaganja u iznosu 335.501 kn.
	Ukupan rezultat poslovanja na dan 31.12.2021. godine je višak prihoda u iznosu 81.730 kn.

	Tijekom 2021. godine Općina nije davala jamstva, nije se zaduživala u financijskim institucijama i nije pozajmljivala proračunska sredstva.

	Općina Koprivnički Bregi nije davala kreditna pisma i hipoteke, nema sudskih sporova niti nekih ugovornih odnosa koji bi uz ispunjenje određenih uvjeta mogli postati imovina ili obveza.

BILJEŠKE UZ PR-RAS OBRAZAC
Za razdoblje I - XII mjesec 2021. godine prihodi i primici ostvareni su u iznosu 5.972.052 kn (AOP 632), odnosno 107,7%  u odnosu na ostvarenje izvještajnog razdoblja prethodne godine. Na povećanje prihoda i primitaka najviše je utjecalo  evidentiranje zajma iz državnog proračuna za namirenje nedostatnih sredstava na računu povrata poreza i prireza na dohodak, a čiji povrat će se izvršiti u 2022. godini u 4 obroka. 
Bilješka uz AOP 002
Prihodi od poreza ostvareni su u iznosu 1.732.451 kn, odnosno 43,7% u odnosu na izvještajno razdoblje prethodne godine. Razlog tako malom izvršenju u odnosu na izvještajno razdoblje prethodne godine je zbog načina evidentiranja pomoći iz državnog proračuna temeljem kompenzacijskih mjera.
U 2020. godini u skupini računa 61, sukladno Zakonu o financiranju jedinica lokalne i područne regionalne samouprave iskazana su uplaćena sredstva fiskalnog izravnanja pomoći JLS iz državnog proračuna. Od 2021. godine sredstva uplaćena temeljem kompenzacijskih mjera sukladno uputama Ministarstva financija iskazana su u skupini računa 63 – pomoći.
Bilješka uz AOP-045
	Prihodi od pomoći iz drugih proračuna AOP-054 u iznosu 2.822.126 kn, realizirani su u odnosu na prethodnu godinu sa 626,1%. Prihodi se odnose na tekuće pomoći iz državnog proračuna – kompenzacijske mjere u iznosu 2.445.175 kn, tekuće pomoći iz županijskog proračuna u iznosu 41.450 kn (za ogrijev socijalono ugroženim obiteljima i podmirenje dijela toškova za provedene lokalne izbore), za kapitalne pomoći iz županijskog proračuna u iznosu 185.501 kn temeljem prijave na javni poziv za pomoć u realizaciji kapitalnih projekata i kapitalne pomoći MRRFEU za izgradnju pješačko-biciklističke staze u iznosu 150.000 kn.
	Bilješka uz AOP 057
Sredstva iskazana na AOP-057 u iznosu 213.132 kn odnose se na: doznačena sredstva iz Hrvatskog zavoda za zapošljavanje namjenjena za financiranje jedne zaposlene osobe u javnom radu u iznosu 27.989 kn, kapitalne pomoći od izvanproračunskih korisnika u iznosu 185.143 kn. Sredstva se odnose na pomoći  Hrvatskih cesta u realizaciji projekta izgradnje pješačke staze s oborinskom odvodnjom uz državnu cestu DC2 u naselju Glogovac. Općina i Hrvatske ceste Sporazumom i Ugovorom definirale su financiranje projekta. Ugovorom je definirano da će Hrvatske ceste sufinancirati stvarno izvedene radove bez PDV-a. Projekt je započet u 2019.godini  a završen u 2020.godini. Planirana sretstva pomoći nisu u cijelosti realizirana u 2020.godini.
Bilješka uz AOP 069
Na AOP-069 evidentirana sredstva u iznosu 255.745 kuna odnose se na pomoći iz EU fondova. Sredstva su doznačena za financiranje plaća za tri gerontodomaćice  u projektu „Pomoć je moć“ u iznosu 116.794 kuna. Projekt „Pomoć je moć“ započeo je u 2021. godini. 
Sredstva u iznosu 138.951 kuna doznačena u 2021. godini odnose se na pomoć iz EU sredstava za projekt rekonstrukcije ograde na groblju u naselju Koprivnički Bregi 
 Projekt je prijavljen na natječaj putem LAG-a. Sredstva su odobrena ali nisu realizirana u 2020.godini. Projekt je u cijelosti realiziran u 2020. godini i financiran proračunskim sredstvima općine.
Bilješka uz AOP 088
Do većeg odstupanja došlo je na AOP 088 – prihodi od zakupa i iznajmljivanja imovine. Izvršenje prihoda ostvareno je u iznosu 312.981 kuna, odnosno  86,3%  u odnosu na izvještajno razdoblje prethodne godine. Prihodi se odnose na prihode od zakupa državnog poljoprivrednog zemljišta u iznosu 154.461 kuna i prihodi od najma poslovnog prostora u iznosu 158.520 kuna.
Bilješka uz AOP 107
	Prihodi po posebnim propisima odnose se na prihode od vodnog gospodarstva, prihode od šumskog doprinosa i ostale nespomenute prihode. Veće odstupanje u odnosu na prethodno izvještajno razdoblje uočeno je na AOP-110. Povećani su prihodi od šumskog doprinosa. Ova vrsta prihoda ovisi o količini sijeće šuma na području općine. 
Veće odstupanje u odnosu na prethodno izvještajno razdoblje uočeno je  na AOP-112 ostali nespomenuti prihodi, a razlog povećanju je uvođenje grobljanske naknade koje u 2020. godini nije bilo.
	Prihodi od komunalnog doprinosa iskazani na AOP-116 u iznosu od 2.704 kn, smanjeni su u odnosu na izvještajno razdoblje prethodne godine. Ova vrsta prihoda izravno je povezana sa postupkom legalizacije nezakonito izgrađenih zgrada u prostoru. i gradnjom novih objekata na podrućju općine.
Bilješka uz AOP 147
Rashodi za zaposlene ostvareni su 33% više nego prošle godine. Odstupanja u odnosu na prošlu godinu uočena su na AOP 149. Bruto plaće ostvarene su 33% više nego prošle godine zbog zapošljavanja tri gerontodomaćice koje rade u projektu „Pomoć je moć“. Isto je utjecalo na povećanje rashoda za zaposlene iskazano na AOP 153 i doprinose na plaće iskazano na AOP 154.
	Bilješka uz AOP 158
	Materijalni rashodi ostvareni su sa74,3% u odnosu na izvještajno razdoblje prethodne godine. Odstupanja u odnosu na prošlu godinu zabilježena su na:
	AOP 161- naknade za prijevoz ostvarene su za 21% više u odnosu na prošlu godinu. Na povećanje troškova prijevoza utjecalo je zapošljavanje jedne osobe u javnom radu i tri gerontodomačice.
	AOP 162-troškovi za stručno usavršavane zaposlenika su smanjeni zbog epidemioloških mjera koje se primjenjuju zbog covid 19.
	AOP 164- rashodi za materijal i energiju ostvareni su za 23,9% više u  u odnosu na izvještajno razdoblje prethodne godine. Troškovi uredskog materijala povečani su zbog povečanih troškova vezanih uz izbore u JLS. Povečani su troškovi energije zbog promjena cijena energenata.
	AOP 172 – rashodi za usluge  u odnosu na izvještajno razdoblje prošle godine smanjeni su za 30,8%. U strukturi ovih rashoda veće odstupanje iskazano je na:
·  AOP 174 – usluge tekućeg i investicijslog održavanja u iznosu 207.093 kuna realizirane su za 59,4% manje u odnosu na prethodno izvještajno razdoblje. 
Smanjeni su troškovi za tekuće i investicijsko održavanje zgrada. Za tekuće i investicijsko održavanje zgrada u 2021.godini utrošeno je 4.310 kn (ličilački radovi u domu u naselju Koprivnički Bregi), za održavanje postrojenja i opreme utrošeno je 20.304 kn (popravci i održavanje uredske opreme i kosilica),  za tekuće i investicijsko održavanje javne rasvjete utrošeno je 33.855 kn (popravci i održavanje javne rasvjete), za tekuće i investicijsko održavanje parka utrošeno je 25.661 kn (održavanje zelenih površina i cvijeće), za održavanje  cesta i poljskih puteva utrošeno je 122.963 kn (održavanje poljskih puteva, nerazvrstanih cesta, održavanje prometnica u zimi).
· AOP 175 – usluge promidžbe i informiranja iskazane su u iznosu 78.612 kn i smanjene su u odnosu na izvještajno razdoblje prošle godine zbog raskida nekih ugovora vezanih uz promidžbu.
· AOP 178 – komunalne usluge iskazane su u iznosu 211.569 kn. Troškovi se odnose na troškove vodoopskrbe u iznosi 10.461 kn, zbrinjavanje i odvoz smeća u iznosu 138.179 kn, troškovi deratizacije i dezinsekcije u iznosu 19.804 kn, dimnjačarske usluge u iznosu 2.600 kn, te naknade za uređenje voda u iznosu 40.525 kn.
Od navedenih troškova, zbog ukazanih potreba povećani su troškovi zbrinjavanja i odvoza smeća. 
· AOP 178 –zdravstvene i veterinarske usluge u iznosu 64.060 kn, izvršene su u odnosu na prethodno izvještajno razdoblje za 14,6% manje. Rashodi se odnose na skrb i zbrinjavanje pasa lutalica na podrućju općine.
· AOP 179 –troškovi za intelektualne i osobne usluge u iznosu 105.316 kn, u odnosu na izvještajno razdoblje prethodne godine smanjeni su za 36,6% . Troškovi se odnose na troškove ugovora o djelu u iznosu 58.591 kn, odvjetničke usluge u iznosu 13.550 kn, geodetsko katastarske usluge u iznosu 4.300 kn te usluge održavanja projekta upravljanja imovinom  i izrade projekta za uređenje dječjeg igrališta u iznosu 28.875 kn.
U 2020. godini Općina je povjerila poslove izrade Plana gospodarenja otpadom, izrade Projekata za upravljanje igralištima i imovinom  te priprema projektne dokumentacije za projekt „Putevima podravskih rudara“ vanjskim suradnicima i to je utjecalo na veće troškove u 2020.g.
	Na  AOP 180 – računane usluge iskazane u iznosu 62.986 kuna, povećane su u odnosu na izvještajno razdoblje prethodne godine za 129,3%. U 2021. godini Općina je sklopila Ugovor s novom firmom za korištenje i održavanje računalnih programa što je utjecalo na povećanje troškova za računalne usluge.Usluge se odnose na pripreme za rad u programima s početkom primjene u 2022.godini.
Na  AOP 182 – naknada troškova osobama izvan radnog odnosa u 2020.godini iskazana u iznosu 7.748 kn odnosi se na troškove provođenja Programa stručnog osposobljavanja bez zasnivanja radnog odnosa na godinu dana. Program se provodio u 2019. i 2020.godini.U 2021. godini isti nisu iskazani. 
	Na AOP 183 – ostali nespomenuti rashodi poslovanja iskazani su u iznosu 301.208 kn, odnosno 32,2% manje u odnosu na prošlu godinu. U strukturi ovih rashoda  iskazanih na AOP 184- naknada za rad predstavničkih i izvršnih tijela, povjerenstava i slično, iskazani su  troškovi u iznosu 229.249 kn. Troškovi se odnose s na troškove za rad predstavničkih i izvršnih tijela, te naknade za rad članovima izbornog povjerenstva i članovima biračkih odbora za provođenje lokalnih izbora. 
Troškovi reprezentacije iskazani u iznosu 23.457 kn  na AOP-186, smanjeni su u odnosu na izvještajno razdoblje prethodne godine za 58,8%. Razlog smanjenju su umanjeni troškovi povodom obilježavanja proslave Dana Općine.
	Bilješka  uz AOP 191
	Na AOP 191 - financijski rashodi iskazani u iznosu 20.868 kn odnose se na troškove bankarskih usluga i usluga platnog prometa, te troškove naknada od 0,5% od naplačenih prihoda.
Bilješka uz AOP 219
       Na AOP 219 - pomoći dane u inozemstvo i unutar općeg proračuna u iznosu 755.627 kuna odnose se na: sredstva pomoći iz proračuna za potrebe osnovnog školstva u iznosu 68.532 kn, sredstva za potrebe predškolskog odgoja  u iznosu 687.095 kn.
U osnovnom školstvu financirane su školske i vanškolske aktivnosti, doznačene su pomoći za novu stolariju na objektu osnovne škole i za tiskanje školskog lista.
U predškolskom odgoju financirani su troškovi plaća odgojnog i stručnog osoblja vrtića „Potočić“podružnice dječjeg vrtića „Vrapčić“.
Povećani su troškovi za predškolski odgoj jer je dogradnjom dječjeg vrtića „Potočić“ povećan broj djece u vrtiću. Uvođenjem mješovite vrtičke grupe starosti djece od 2-4 godine života, ukazala se potreba za zapošljavanjem novih zaposlenika.
Bilješka uz AOP 247
Evidentirani iznos  na AOP 247 – naknade građanima i kućanstvima na temelju osiguranja i druge naknade  u iznosu 422.854 kuna odnose se na:
-stipendije studenata                                       51.000 kuna
	- jednokratne novčane pomoći obiteljima i kućanstvima    13.100 kuna,
	- pomoć za ogrijev socijalno ugroženim obiteljima         19.950 kuna,
	- pomoć zbog elementarne nepogode                        2.000 kuna,
	- jednokratne novčane pomoći za novorođenće             42.000 kuna,
	-sufinanciranje boravka djece u jaslicama                 145.389 kuna,
	-financiranje  radnih bilježnica
         učenicima osnovne škole                                  62.556 kuna,
	- pomoć građanima i kućanstvima u naravi                  86.859 kuna.   
	U odnosu na izvještajno razdoblje prethodne godine povećani su rashodi za stipendiranje studenata iz razloga što je više studenata zatražilo stipendiju.
	Jednokratne novčane pomoći dodjeljivane su pojednicima temeljem osobnog zahtjeva.Sredstva su isplaćena temeljem Odluke načelnika najpotrebitijim pojedincima.
	Pomoć za ogrijev socijalno ugroženim obiteljima isplaćena je korisnicima zajamčene minimalne naknade sredstvima pomoći iz županijskog proračuna. 
	Jednokratna novčana pomoć zbog elementarne nepogode isplačena je obitelji čija je kuća stradala u potresu.
	Jednokratne novčane pomoći za novorođenće veće su u odnosu na izvještajno razdoblje prethodne godine, a što ovisi o broju novorođene djece.
	Sufinanciranje boravka djece u jaslicama i vanjskim vrtićima veće je u odnosu na izvještajno razdoblje prethodne godine, a što ovisi o broju djece polaznika jasličke skupine i djece starije dobi u drugim vrtićima. Općina Koprivnički Bregi Odlukom Općinskog vijeća sufinancira 50% cijene boravka djece u vrtićim izvan vrtića „Potočić“, koji kao podružnica dječjeg vrtića „Vrapčić“ djeluje na području općine. Zbog nedovoljnog kapaciteta za smještaj djece u vrtiću „Potočić“ čuvanje djece osigurava se i u ostalim vrtićima i obrtima.
	Pomoć građanima i kućanstvima u naravi veća su u odnosu na izvještajno razdoblje prethodne godine, a odnose se na troškove financiranja gerontodomačice, za poklon pakete socijalno ugroženim obiteljima povodom Uskrsa i Božića, za pomoć području pogođeno potresom (u namjernicama i građevinskom materijalu), pomoć za subvencioniranje članarine mještana u knjižnici i čitaonici, sufinanciranje umjetnog osjemenjivanje krava, čipiranje pasa i sufinanciranje projekta „Nisi sam“.
Bilješka uz AOP 258
	Rashodi iskazani na AOP-258 u iznosu 654.254 kuna, manja su za 36.6% u odnosu na prošlu godinu. U strukturi ovih rashoda na AOP 259 iskazani iznos od 501.992 kn odnosi se na tekuće donacije vjerskim zajednicama, udrugama za izvršavanje programa u kulturi, sportu, vatrogastvu, te političkim strankama i sponzorstva kako slijedi: 
	-vjerskim zajednicama                            20.000 kuna,
	- kulturno-umjetničkim udrugama                 73.000 kuna,
	-sportskim društvima                            140.000 kuna,
	-vatrogasnim udrugama                          200.000 kuna
	-Gorska služba spašavanja                        13.000 kuna,
	- političkim strankama                            12.380 kuna,
	- humanitarnim organizacijama – Crveni križ     29.712 kuna,
	- ostalim društvenim organizacijama              13.000 kuna,
	- sponzorstva                                        900 kuna.
	Sredstva su ostvarena sukladno Proračunu i odobrenim sredstvima.
        Na AOP-264 kapitalne donacije neprofitnim organizacijama u iznosu 87.991 kuna odnose se na pomoć iz  proračuna DVD-u za otplatu vatrogasnog vozila (17.991 kuna), pomoć LD „Zec“ za obnovu krovišta na njihovom objektu (70.000 kuna).
        Na AOP-275 – kapitalna pomoć u iznosu 64.271 kn odnosi se na financiranje projektne dokumentacije za izgradnju/produljenje sustava odvodnje i vodoopskrbe u naselju Glogovac.
	Veće odstupanje u odnosu na izvještajnorazdoblje prethodne godine je iz razloga što je Općina je s isporučiteljem vodnih usluga u 2019.godini Sporazumom preuzela obvezu sufinanciranja izgradnje sustava odvodnje otpadnih voda za naselje Jeduševac. Projekt je realiziran u 2020. godini.
	Bilješka uz AOP 344
Rashodi za nabavu nefinancijske imovine na AOP-344, iskazani u iznosu 1.339.325 kuna smanjeni su u odnosu na izvještajno razdoblje prethodne godine i odnose se na:
- troškove izrade projektne dokumentacije za izgradnju pješačko-biciklističke staze u naselju Glogovac u Ulici Stjepana Radića – dionica 1u iznosu 45.625 kuna,
-izgradnja pješačko-biciklističke staze u naselju Koprivnički Bregi u Ulici Braće Radić-dionica 1 u iznosu 252.027 kuna. Realizacija projekta nastavlja se i u 2022. godini Projekt se financira sredstvima općine i sredstvima pomoći MRRFEU u iznosu 150.000 kuna.
- modernizaciju nerazvrstane ceste u Ulici Ljudevita Gaja i Kolodvorskoj ulici  u iznosi 463.751 kuna. Projekt je financiran sredstvima općine i sredstvima pomoći iz županijskog proračuna u iznosu 185.501 kuna.
- troškove izrade projektne dokumentacije za izgradnju pješačko-biciklističke staze u naselju Glogovac u Ulici Stjepana radića – dionica 2 u iznosu 40.000 kuna,
- troškove izgradnje autobusnog stajališta u naselju Glogovac u iznosu 380.805 kuna,
- troškove produžetka javne rasvjete u naselju Koprivnički Bregi uz novoizgrađenu pješačko-biciklističku stazu u nastavku Ulice Matije Gupca u iznosu 49.370 kuna,
- troškove nabave postrojenja i opreme u iznosu 20.034 kuna. Sredstva su utrošena za opremanje domova i nabavu diktafona (za potrebe snimanja sjednica općinskog vijeća),
-troškove dodatnih ulaganja na zgradama u vlasništvu općine u iznosu 87.713 kuna. Sredstva su utrošena za uređenje kuhinje u Društvenom domu u naselju Koprivnički Bregi, za uređenje prostorija u Vatrogasnom domu u naselju Glogovac i prostorija koje koriste KUD-ovi iz Glogovca, za  priključak na odvodnju objekta koji koristi udruga banitelja, za troškove obnove fasade na mrtvačnici u naselju Glogovac i za izradu projektne dokumentacije za rekonstrukciju Društvenog doma u naselju Jeduševac..
Bilješka uz AOP 421
	Evidentirani iznos na AOP-421 povrat zajmova danih neprofitnim organizacijama, građanima i kućanstvima u tuzemstvu u iznosu 2.000 kuna odnosi se na povrat stipendija studenata koji su odustali od školovanja te su temeljem Ugovora bili u obvezi vratiti primljenu stipendiju.
Bilješka uz AOP 465
	U 2020. godini evidentirani je iznos na AOP-465 primici od prodaje dionica i udjela u glavnici u iznosu 16.000 kuna. Iznos se odnosi na uplatu udjela temeljem smanjenja poslovnog udjela u trgovačkom društvu GKP „Komunalac“ doo Koprivnica.
 	Bilješka uz AOP 501
	Na AOP-501 primljeni zajmovi od državnog proračuna  u iznosu od 167.074 kuna iskazan je sukladno naputku o knjigovodstvenom evidentiranju za namirenje nedostajućih sredstava korištenih za izvršenje povrata na račun poreza i prireza na dohodak. Zajam će se vratiti u 4 obroka u 2022.godini.

BILJEŠKE UZ IZVJEŠTAJ O OBVEZAMA
        Stanje  obvaza na dan 31.12.2021. iznosi 290.647 kuna, a odnose se na obveze  za rashode poslovanja u iznosu 123.573 kuna i obveze za financijsku imovinu u iznosu 167.074 kuna vezano uz bilješku PR RAS obrasca na AOP-501.
	
BILJEŠKE UZ OBRAZAC P-VRIO
Na obrascu P-VRIO nisu evidentirane promjene.

Osoba za kontakt:
Ljubica Godek
Telefon:048/830-420
KLASA:400-04/22-01/01
URBROJ:2137-8-22-1
U Koprivničkim Bregima, 11.veljače 2022.
  Općinski načelnik:
                                                                      Kuzminski Mato	

